અમદાવાદ: ભાવનગરમાં અપમૃત્યુની બે ઘટના બની હતી. જેમાં દાઝી જવાના કારણે દંપતીનું અને ચેકડેમમાં ડૂબી જવાથી બે સગા ભાઇનાં મોત થતાં પોલીસે આ અંગે ગુના દાખલ કરી તપાસ હાથ ધરી છે.આ અંગેની વિગત એવી છે કે ભાવનગરમાં ચિત્રા નજીક આવેલી વિશ્વકર્મા સોસાયટીમાં રહેતા મહેશભાઇ સાગરભાઇ આંબડિયા અને તેમના પત્ની જ્યોતિબહેનનું અકસ્માતે ગંભીરપણે દાઝી જવાના કારણે મોત થયું હતું. પ્રાઇમસ ફાટતાં આ ઘટના બની હોવાનું જાણવા મળે છે. આ ઉપરાંત ભાવનગરના માંડવડા નજીક ચેકડેમમાં નહાવા પડેલા ધાર્મિક પ્રવીણભાઇ પરમાર (ઉં.વ.૯) અને તેનો નાનો ભાઇ સાગર (ઉં.વ.૪) બંનેનાં ઊંડા પાણીમાં ગરકાવ થઇ જતાં મોત થયાં હતાં. પોલીસે અાગળની કાર્યવાહી હાથ ધરી છે.